
CUVÂNT DE LĂMURIRE 


Săgeata duhului pentru a căruia îndepărtare se roagă sfântul Efrem Sirul 
răneşte, parcă tot mai adânc, pe întâi-stătătorii bisericii rumânești. Duhul 
frândăviei, al grijii de multe, al iubirii de stăpânie, — lipsa duhului înțele- 
verii, a duhului dragostei — lipsa de credință — i-a întunecat, cu totul, pe 
ciobanii turmei. Puși să veghieze la păstrarea Invăţăturii, ei caută, cu întor- 
suri de gând şi de cuvânt, să strămute Scripturile, să mute fiinta adevărului. 
Paznici ai doomei și ai rânduelii, ei schimbă minciuna în adevăr; încearcă 
predaniile cu boldul înnoirilor fără de cale. In numele Bisericii vlădicii re- 
nunță la mândria Ei de singurăpăstrătoare a adevărului; de singură corabie 
a mântuirii. In numele Bisericii, dar peste dogmele şi rânduelile Ei, teologia 
oficială încearcă să înjohebeze o  pseudo-ecumenicitate creștină „pe tărâmul 
practic“. Stăm la rugăciune și la agape cu eretici, cu tăgăduitorii celor 
Sapte Taine. „Prinții“ Bisericii lui Hristos stau de față la sărbătorirea rabi- 
nilor, aducând acolo elogii care înseamnă palme pe obrazul Bisericii. Ne 
simțind nimic din chemarea de „chipuri ale Tatălui“, vlădicii — când nu dorm — 
devin, subit, agricultori. In Biserica lipsită de lucrarea duhovnicească a epis- 
copatului se nasc grupuri cu tendinți de evadare din comunitatea de dra- 
goste; sub ochii şi, uneori, cu încurajarea fățişe a părinților episcopi. Stihiile 
vechilor rândueli sânt lovite. Dreptarele, nesocotite și înlocuite. Teologii și 
vlădicii „revizuesc“ hotărârile Soboarelor. Autorității Soborului Ecumenic i se 
substitue astăzi autoritatea lui Harnack. Si așa, vorbim graiuri streine: nu 
ne mai putem înțelege. 

Sânt în biserica noastră câțiva proşti cu nume mare: profesori de teo- 
logie, înalte fețe bisericești şi mirenești. Aceştia, prin greutatea numelui, lu- 
crează la strâmbarea înțelegerii obștești asupra dogmei şi a rânduelii drep= 
teicredințe, 


Predania s'a născut din râvna pentru păstrarea dogmei şi a rânduelii 
dală nouă de Părinți. Impotriva oricui. /ncredințați că bucuria de a strica 
lucrul vătămător e bucurie creatoare, păşim în cale cu hotărâre şi cu bucurie. 
În munca pe care 0 începem nu vom veni cu „adevărurile“ noastre. In munca 
aceasta noi vom fi doar mărturisitori: vom mărturisi adevărul Bisericii. Care 
se află, întreg, în păstrarea Ei, 

In aceste vremi în care povățuitorii adevăratei lucrări și înțelegeri duho- 
vnicești au secat, cu totul, se cuvine să ne finem de statornicirile Părinților. 
Pravilele, Predaniile, Învățăturile lor să ne fie dreptare. Nu așezările nepu- 
tincioşilor. Nu înnoirile viclenilor. Că așa ne îndeamnă — tâlcuind pe Sfântul 
Pavel — marele Vasilie: „totce este de demult, dela sfinții Părinți predanisul, 
cinstei este vrednic. lară adăosăturile cele nouă sânt foarte fără de cale și 
neputincioase”. 

Râvna înnoitorilor de acum e mai primejdioasă, mai vrednică de osândă 
decât râvna înnoitorilor din vremea „descălugăririi bisericii“, din vremile lui 
Cuza şi Kogălniceanu. Astăzi dogmele se „interprelează“ ; liturgliile se 
„Fevizuesc“ ; canoanele Soboarelor se cer „revăzule, adăogile, anulate și for- 
mulate, ca unele ce „datează din epoca când nu se știa că pământul este 
rotund... 

Mărturisindu-ne credința că Duhul Sfânt a grăit prin Soboarele a toală 
lumea; mărturisind că oamenii — fie ei episcopi și patriarhi— sânt supuşi 
greșelii; mărturisind că adunări de episcopi — de foarte mulți episcopi--pot 
greşi; mărturisind cå numai Biserica este infalibilă,; mărturisindu-ne con- 
vingerea că teoria teologilor Ruși moderni asupra autorității și asupra cri- 
teriului de adevăr în Biserică este o eroare primejdioasă; mărturisindu-ne 
nădejdea că, cel puţin, pe temeiul hotărârilor Bisericii din vremea celor şapte 
soboare ecumenice se poate sta de vorbă cu oameni de bună credință şi cu 
pregătire teologică, pășim la munca de descurcare. Pe temeiu de document 
vom înfățișa aci erezia, viclenia și prostia, în lumina tare a predaniei celor 
8 veacuri de așezare făcută sub purtarea de grijă a Duhului Sfânt. De 
obiectivare a „autorității Duhului“. Care nu preșește, Care vede peste 
veacuri. 

Cu învățătura celor opt veacuri — aflată în hotărâri de credință, în 
canoane, în Liturghii, în predanii scrise ale Părinților, — în mărturisirea 
Bisericii — vom confrunta noi învățătura „lupilor îmbrăcați în piei de oi"; 
a proştilor cu nume mare din zilele de azi, — tărie având pentru aceasta 
cuvintele Sfântului Pavel: chiar dacă noi înşine, sau înger din cer ar bine- 
vesti vouă altă învățătură decât cea pe care vam binevestit-o, anatema 
să fie! (Galateni, 1-5). 


PREDANIA 


Pentru o teologie 
cu „nespecialişti“ 


Ceea ce caracterizează teologia ru- 
mânească de azi — și mă gândesc a- 
nume la teologia oficială —- este, între 
altele, incapacitatea ei de a gândi și 
expune problemele teologice în ter- 
meni actuali. Am mai spus-o şi altă- 
dată, şi nu pregeta o repeta acum aci, 
în pragul acestei publicaţii a cărei cea 
dintâi menire este să pună o ordine 
vie în câmpul gândirii și vieții noastre 
teologice. 

Evident, dacă vreau să nu par ne- 
drept, ar trebui să recunosc că situa- 
ţia gândirii noastre religioase nu este 
izolată. Sforțările așa de pline de tem- 
perament ca și de talent literar ale 
neoscolasticei franceze de azi, sunt, 
doară, un „pendant" categoric — de 
sigur, mai disciplinat, mai precis, mai 
„cu ştiinţă de carte , dar totuş un 
„pendant“ —- la inactualitatea gândirii 
noastre. 

Dacă însă incapacitatea aceasta a 
catolicismului s'ar putea să aibă, intre 
altele, și pricini mai profunde -- cum 
de pildă, poate, ar fi inactualitatea in 
genere a catolicismului față de noua 
structură istorică în spre care lumea 
se îndreaptă precipitat astăzi, apoi 
deficiența de care vorbeam a teolo- 
giei rumânești nu are de cât cauze 
locale. Şi de aceea cred că e nevoe să 
stărui asupra ei. 

Pentru mentalitatea positivistă pe 
care — slavă Domnului! — o lichidăm, 
în sfârşit, în zilele noastre, chestiunea 
s'ar putea să pară ridiculă. Eu însu- 
mi, care nu sunt chiar aşa ue bătrân, 
am asist;t în vremurile studenției 
mele la lecţiile unui mare profesor, 
dela care, — o voiu mărturisi ori 
când, — am învățat enorm de mult şi 
care totuş petrecea de minune pe 
seama discuțiilor „grecești“ din Bizan- 
tul de altă dată, discuţii teologice cari 
împărțeau curtea, biserica și cetatea 
în tabere vrăjmaşe. Petrecerii mare- 
lui meu profesor eu opuneam însă a- 
tunci, în intimitatea mea, o întrebare 
încăpățânată : veselia aceasta pe care 


ne-o îngăduim noi față de acest „biet 
Bizanţ“ îşi are isvoarele întro mai 
mare înţelepciune, sau într'o mai mare 
sărăcie a noastră? Dar dacă acum 
douăzeci şi cinci de ani răspunsurile 
puteau fi mai multe, astăzi la o ase- 
menea întrebare nu avem decât un 
singur răspuns. 

Astăzi noi ştim anume, fără nici un 
fel de controversă posibilă, că, in ciu- 
da tuturor exagerărilor, pasiunea pusă 
in desbaterile teologice işi avea obâr- 
șia în participarea efectivă a societăţii 
bizantine la o viață religioasă care işi ce- 
rea lămurlrea teoretică. 

O asemenea nevoe de lămurire sim- 
te şi societatea rumânească de azi. 
lar dacă discuţiile nu sunt mai vii şi 
mai rodnice, apoi asta se datorește în 
primul rând faptului că preocupările 
noastre religioase nu şi-au păsit încă 
instrumentul lor de vehiculare, limba- 
jul potrivit zilei de astăzi. De ce: Am 
să o spun, fie și numai cao părere a 
mea. 

Renaşterea relipioasă de după răs- 
boiu nu a fost numai e renaştere reli- 
pioasă. Ea era pretutindeni semnul 
unei prefaceri totale a omului, răsco- 
lit până în adâncurile lui. Ceva mai 
mult: acolo unde forma de viaţă reli- 
gioasă nu era în conformitate cu ge- 
niul poporului, renașterea aceasta sa 
fixat în forme sterpe (mișcarea lui 
Maritain în Franţa), sau sa închircit 
repede sub lovituri (catolicismul în 
Germania) ; acolo unde nu era în con- 
formitate cu spiritul vremii. ea a fost 
sau este pe punctul de a fi părăsită, 
în beneficiul unui alt absolut, ca de 
pildă cel al rațiunii (protestantismul în 
Germania totalitară). 

La noi, însă, printr'o coincidenţă fe- 
ricită, mişcarea religioasă, păstrân- 
du-se în cadrele ortodoxiei, răspundea 
şi geniului naţiei şi spiritului vremii. 
Aşa încât ea nu a întârziat să câștige 
şi în întindere şi în adâncime. Cum 
însă mișcarea aceasta nu pornea de 
undeva de sus, din ierarhia vieţii reli- 


d 


pioase constituite, după un plan mai 
dinainte hotărât, ci era numai urma- 
rea firească a unei spiritualități mai 
vii şi mai bogate, luată în întregul ei, 
ea s'a făcut mai mult și mai repede 
simțită în lumea bisericii de jos a 
„popilor proşti“ şi a credincioşilor 
„Simpli“, sau în lumea intelectualilor 
în care cercetările teologice erau mai 
degrabă un punct de ajungere de cât 
© „specialitate“. Şi chiar dacă în ul- 
tima vreme această mișcare a isbutit 
să pătrundă şi în lumea arhiereilor 
prin unele fericite primeniri, ea este 
departe de a atinge altfel decât în- 
tâmplător şi periferic facultățile noas- 
tre de teologie, deținătoarele oficiale 
ale dumnezeieştii ştiinţe. Astfel încât, 
deşi viața religioasă a nației, atâta cât 
porneşte din inimile credincioșilor şi 
cât stă în mânile preoților („popii 
proşti“ cari trăiesc în contact zilnic 
cu credincioşii lor), este mult mai vie 
şi mai bogată, gândirea religioasă for- 
mulată, mai exact: literatura teologică, 
rămâne încă uscată, goală de sens şi de 
actualitate, ea pornind deocamdată a- 
proape exclusiv din lumea facultăților 
de teologie, ale căror contacte cu via- 
ţa de iubirea obștei bisericii sunt aşa 
de incidentale. 

Asta este însă pentru mine o gravă 
îngrijorare ; căci atâta vreme cât teo- 
logia rumânească nu va isbuti încă 
să se formuleze într'un limbaj mai ac- 
tual, care să facă să circule valorile 
vieţii religioase, singurele cari ar fi 


în măsură să dea culturii noastre a- 
dâncimi şi valoare universală, noi vom 
fi condamnați să pendulăm între arta 
„cultă“ făcută după reţete de împru- 
mut şi arta populară, de sigur auten- 
tică, dar incapabilă să depăşească fol- 
klorul, 

Soluţia ? Una singură: să se restau- 
reze în drepturile şi în cinstea lui 
vechiul învățământ enciclopedic, cu 
vechea şi vecinic valabila ierarhie a 
științelor în care studiul teologiei ve- 
nea „la urmă“, adică după ce studiosul 
îşi însuşise în chip activ toate meto- 
dele de a lua contact ştiinţific cu 
viaţa. 

lar dacă asta e din ce în ce mai 
greu, -—să se îngădue nespecialiștilor, 
cari întâmplător vor fi făcut această 
operație pe socoteala lor, putinţa de 
„a se amesteca în teologie“. 

Teologii vor avea, de sigur, datoria 
să controleze în deaproape un ase- 
menea amestec. Lor însă va trebui să 
li se refuze dreptul de a isgoni din 
capul locului pe aceşti „nespecialişti” 
din grădina teologiei. 

Căci „nespecialiştii“ ar putea să a- 
ducă—în anumite condițiuni—o pros- 
pețime şi o noutate de formulare, por- 
nită din trăirea directă a valorilor 
religioase, de cari teologia de şcoală 
este prin însăş natura ei actuală ca- 
tegoric incapabilă. 

Vreau să nădăjduiesc că „Predania” 
va face această incercare. 


NAE IONESCU 





Cântarea corală în biserica noastră 
rumâneascăaă 


In biserica noastră ca și în celelalte bise- 
rici ortodoxe ale răsăritului, — exceptând 
biserica rusească — până in a doua jumă- 
tate a veacului trecut, cântarea bisericească 
era omolonă. Așa moştenisem dela inain- 
taşi; iar omofonia era insoțită de așa nu- 
mitul ison. 

Isonul — după cum îl arată și numirea — 
era şi este un sunet continuu, dela incepu- 
tul până la sfârșitul cântării. Se intâmpla 
ca acest sunet ce reprezintă, de obiceiu, 
fundamentala tonului cântării, să vie foarte 
des în dezacord cu melodia însăși. Faptul 
acesta dădea şi dä cântării omofonice un 
aspect straniu și primitiv ; căci dacă melo- 
dia se întâmplă să se invârtească la inter- 
vale de secundă ascendentă, sau descen- 
dentă in jurul sunelului uniform şi dur, 
reprezentat prin ison, apoi in adevăr disn- 
nanța aceasta continuă nu poate să creieze 
n dispoziție artistică, ci dimpotrivă creiază 
o atmosferă  amuzicală şi de o accentuată 
primiti vitate. 

Această situație a lavorizat, in mediile 
orăşeneșii — intotdeauna grabnice și setoase 
de înnoire şi primenire — introducerea mu- 
zicii corale. 

Cei dintâi cari ne-au adus cântarea co- 
rală în biserică au fost Ruşii. Sint puţini 
cei cari cunosc cele trei „colecții de cân- 
tări religioase pentru una sau mai multe 
voci, arungiate şi compuse de Archiman- 
drit Vissarion. No. 1, 10 Trio; No. 2 
Doxologie ; No. 3, Concertul XIII. Cu gla- 
sul meu către Domnul am strigat”. Editor 
Const. Gebauer, Bucuresci (fără arătarea 
anului). Arhimandritul Vissarion era pro- 
lesor de muzica vocală la Conservatorul de 
muzică din Bucureşti, in 1864. Cele 10 
Trios, afară de „latăl nostru“, sint cân- 
lări ce nu se cântă de cor in practica noa- 
stră liturgică și sint acompaniate de piano. 
„Concertul XIII (Din psalmii lui David, 76 


şi 1T)arangiat de D. Bortneanski este tra- 
tat astfel: a) Adagio; b) Allegretto vivace; 
c) Larghetto; d) Allegro moderato și este 
accmpaniat de „Fis-/larmonika“. De reținut 
că la anul 1864 exista in Bucureşti un cor 
bisericesc, condus de un oarecare Grigore 
Manciu. 

Acest Arhim. Vissarion, impreună cu |. 
Cartu, — care a scris, între altele, și o li- 
turghie pentru cor bărbătesc, — și cu o 
seamă de muzicanți de origină austriacă, 
germană şi italiană, sint promotorii muzicii 
corale in ţara noastră şi implicit și ai mu- 
zicii corale bisericeşti. Iniluenţaţi de medi- 
ile în care au studiat, cum și de acelea in 
care işi exercitau meşteşugul, ignorând stilul 
muzical bisericesc — pentru cd nu orice 
muzică este bună să laude pe Dumnezeu, 
nici să fie ascultată in altarul sdu — ne-au 
pricopsit cu un repertoriu zis coral bise- 
ricesc. Si era firesc să lie așa din moment 
ce oamenii, desi muzicanți, nu cunoșteau 
muzica bisericească decât așa cum o cân- 
tau psalţii bisericilor orășenești. Ei erau 
atraşi de, şi spre muzica de operă — itali- 
enească mai ales — atât de gustată în so- 
cietatea rumânească din a doua jumătate a 
veacului trecut. Aşa se şi explică apariţia 
atâtor piese muzicale introduse in biserică, 
al căror text chiar, era străin bisericii, pre- 
cum imaul: „„Naintaţi cu majestate spre a 
voastră fericire... poezie și muzică de G, |. 
Mugur, dedicat și executat la cununia 
D-şoarei Anna N. Cretzulescu cu D-l Al, 
Em. Lahovary' sau: „„Ultima-mi dorință, 
poezie de Eminescu, muzică de G. |. Mu- 
gur"; sau imnul: Vino, vin a mea mireasă 
aci'n templul verității“... de G. Ștefănescu. 

Când marea majoritate a muzicanţilor de 
la mijlocul veacului trecut erau străini, a- 
tunci înțelegem ce aveau ei comun cu muzica 
şi cu tradiția noastră bisericească! Ce pu- 
teau să ne dea Arhim. Vissarion, L Cartu, 


Al. Flechtenmacher, sau Ed. Wachmann ? ! 
Gavriil Muzicescu, crescut in şcoala muzi- 
cală rusească, ne-a adus cântare corală 
rusească — înțeleg autori ruşi, sau prelu- 
crare după rusește. — De aceea și in- 
seamnă unele tipărituri, precum: 

„Imnurile Dumnezeescei liturgii", 1869, 
astfel: „Musica prelucrată de Gavriilu 
Musicescu“, sau „Rânduiala cununiel”, 1871, 
astfel: „Musica prelucrată şi arangeată 
pentru piano”. Susținut puternic de Epis- 
scopul Melchisedec al Dunării-de-jos el în- 
cercă chiar o eliberare completă de tradi 
țtionalism, tipărind, in 1885, Anastasima- 
tariul în colaborare cu Gheorghe I. Dima 
si Grigore I. Gheorghiu. 

Cântarea corală a acestora ca şi a con- 
timporanilor lor rumâni, precum Gh. Ştefă- 
nescu in liturghia pentru cor de bărbaţi, 
din 1893, sau a ucenicilor lor a lăsat urme 
dezastruoase, falsilicând înțelegerea, prac- 
tica și gustul poporului, 

Acţiunea maestrului D. G. Kiriac, ince- 
pută sub auspicii aşa de promițătoare, în 
1900, — când a înfățișat o liturghie, melo- 
die bisericească armonizată cu știință rouă şi 
proaspătă la noi, — n'a fost dusă cu egală 
stăruință. Maestrul și-a indreptat activita- 
tea spre folklorul rumânesc, care-i oferea 
un material sigur de exploatare şi-i oferea, 
poate, mai multe satisfacţii. Opera muzicală 
religioasă a lui D. G. Kiriac. actualizată de 
către Societatea Compozitorilor Români, 
prin îngrijirea D-lui C. Brăiloiu, va da, 
poate, o reluare a problemei. 

Elevul său Gheorghe Cucu, plin de ta- 


lent, de ştiinţă corală bisericească şi cu- 
noscător al muzicii psallice, ne-a dat o 
seamă de lucrări de neconiestată valoare, 
al căror stil, când nu se identifică cu stilul 
bisericesc, se inspiră din el. 

Compozițiile corale ale altora nu ne in- 
teresează de cât în măsura în care ele pur- 
ced dintr'o școală rusească, germană, itali- 
ană, sau populară. Ele reprezintă, până la 
un punct, dezorientarea în care se află 
cântarea corală bisericească, Căci ce poate 
reprezenta, în Ardeal, muzica bisericească a 
lui Gh. Dima, când ea se inspiră din ro- 
mantismul german ; sau a lui I. Vidu când 
doineşte ?! Sau chiar a excelentului com- 
pozitor Sabin Drăgoi ?! Sau ce poate re- 
prezenta cântarea corală bisericească a lui 
Vorobkievici; sau Mandicevski, in Bucovina; 
sau Berezovski, în Basarabiz ? ! 

Cântare corală de facturi variate, cu 
text liturgic rumânesc. Un amalgam verita- 
bil. Unitatea, care ar putea fi reflexul unui 
înțeles sigur al artei muzicale-corale în bi- 
serică, nu există. Bunul plac, dublat de un 
gust alterat, de o neștiință prea evidentă, 
de un liberalism ce frizează libertinaţul în 
artă, şi de o îngăduinţă, pe care o naște 
numai ipocrizia contopită cu nerespectul 
tradiției — deci  necredința — domnesc in 
cântarea noastră corală bisericească. 

Dar despre ceea ce ar trebui să fie şi 
cum înțeleg eu să fie cântarea corală bise- 
ricească — pe care o iubesc şi o doresc 
unde trebue şi când trebue — voiu vorbi 
intrun număr viitor. 


Pr. |. D. Petrescu 





Inapoi la Molitfelnic 


Adecă la esența trăirii ortodoxe. La viața 
harică. Scoaterea molilfelnicului din ex- 
periența duhovnicească a Bisericii, sau nu- 
mai impuţinarea interesului pentru funcțiunea 
lui, ar fi tot una cu scoaterea Slântului 
Jertielnic din Biserică. Pentrucă evlavia creş- 
tinătăţii ortodoxe, viața ei harismatică n'ar 
putea exista lără torentul haric pe care ru- 
găciunile molilfelnicului il revarsă, perma- 
nent, asupra făpturii, 

Dar, iată, au fost şi mai sunt, incă, teologi 
şi păstori cari văd în molitielnic un isvor 
fatal de inerție, de pasivism religios. 

Preotul care practică molitfelnicul — zic 
dânşii — este un preot inferior, comod, retro- 
grad. Şi se grăbesc, desigur, să proclame 
anacronismul molitielnicului. Dar ce pun în 
loc ? Pentrucă innoitorii aceştia nu lasă locul 
vacant, Activism religios! Misiune,— cât mai 
multă misiune, prin cateheză, predică, fi- 
lantropie ; prin şcoli duminicale, conterențe, 
cantine, dispensarii, azile, sanatorii. 

Fireşte, Dumnezeu este iubire, Şi iubirea 
nu este ceva abstract, Este faptă. De bună- 
tate, de milă, de mântuire. 

Dar molifta şi harul, pe care ea il chea- 
mă asupra lumii, sunt fapte de bunătate, 
de milă, de isbăvire. Adecă fapte de iubire, 
Prin urmare, nu există, — nu poate exista, 
contradicție între rugăciune şi misiune. Ru- 
găciunea se încadrează in cel mai desă- 
vârşit „activism religios”. Este activitatea 
optimă a spiritului ortodox. Mai mult: ea 
constitue însăşi esența duhovniciei ortodoxe. 
Cateheza, predica şi milostenia trebuie să 
fie, roade ale rugăciunii, ale harului, Fără 
rugăciune ele nu mai au nicio substanţă. 
Îşi pierd esența, densitatea spirituală; ra- 
țiunea lor de existență, funcțiunea lor misi- 
onură, 

Atunci cum mai putem să socolim mo- 
litfeluicul — grădina unică a rugăciunii și a 
harurilor care isvorăsc din ea inundând şi 
slințind viața — ca ceva secundar, mediocru 
şi paralizant pentru exploziile binecuvântate 
ale evlaviei ortodoxe ? Ca Biserica orto- 
doxă este invățătoare și militană ? Desigur! 
Dar ea este şi contemplativă și slinţitoare. 
lară contemplația ortodoxă nu este statică 
și sterilă. In esență, ea este de un dinamism 
creator la infinit. Creștinul pnevmatic este 
cel mai activ creștin. Cel mai eroic. Cel 


mai biruitor. El este, intru totul, 
mântesc şi om ceresc, 

Se incearcă — e drept, timid şi destul de 
imperfect — a se subshtui Bisericii oficiile 
culturale şi caritative laice. Curente de 
idei şi orientări de opinie fac, azi, atâtea 
așezăminte sociale: presa. radio, teatrul, 
cinematograful, ateneul popular, universi- 
tatea, academia. Isbutesc, toate acestea, in 
adevăr, să elimine din veac prezența şi in- 
fluența Bisericii ? 

Nu, Întâi, pentrucă Biserica are altă vi- 
ziune despre om, despre lume, despre viaţă 
şi moarte. Apoi, pentrucă Biserica are o 
veche experiență in acest domeniu al pro- 
pagandei. Și, mai presus de toate, pentrucă 
ea foloseşte in lucrarea ei o putere, din 
altă lume, mai presus de lire: puterea ha- 
rului, care singură poate crea realități uni- 
versal şi etern valabile. 

Deci preotul, aşa zis „de molitfelnic", 
nu numai că nu este un preot diminuat, 
anacronic, inutil, — ci dimpotrivă: el este 
singurul preot la locul și la rostul lui. Mo- 
litfelnicul lui predică, milueşie şi sfințeşte, 
in acelaşi timp. 

Voi, cuvioşi preoți de demult, cu mai 
puțină carte oficială, cari aţi rămas tot- 
deauna streini de ispitele înțelepciunii aces- 
tui veac! Cu patralirul și cu molitfelnicul 
vostru aţi făcut mai mult pentru Împărăţia 
lui Dumnezeu decât poligloții, decât intre- 
bătorii cei cumpliţi, decât volteriştii, decât 
filosofii, decât reporterii noştri duminicali ! 

Voi, arhaicii şi sedentarii, voi „analfa- 
beţii”, voi nepregetații cădelnițari ai para- 

cliselor smerite, cât de drept ați ințeles voi 
a] Bisericii căreia îi slujiți in această 
lume ! 

lar porfirogeniții şi polihistorii veacului, 
neputându-vă înțelege (pentru păcatele lor 
cele multe) vă poruncesc să svârliți molit- 
felnicul ca să ţineţi conferențe, de tot telul, 
să deveniți scriitori... Predicaţi, predicaţi şi 
iar predicaţi!-vă spun ei. Răspundeţi-le sim- 
plu: molitfelnicul predică ! Cea mai bună 
predică din lume, pentrucă odată cu cuvin- 
tele lui de învăţătură, el, prin noi, miluește 
pe om cu harul lui Dumnezeu. 

Deci: nu la o parte cu molitfelnicul! Ci: 
înapol la molitfelnic ! 

Preotul Grigorie Cristescu 

fe ION MOȚA și VASILE MARIN 


In ziua a J3-a a lunii lui Ianuarie — ziua pă- 
limirii sfinților mucenici Ermil şi Stralonic — au 
căzut pe frontul Madridului, luptând împotriva 
dracilor cari „irăgeau cu mitraliera în obrazul 
lui Hristos", fericitii legionari lon Mota și Vasile 
Marin. Cu urerea lui Dumnezeu, jerifa dela Maja 
dahonda trebuia să se întâmple. România cea 
nouă, Romånia marilor responsabililăți morale 
trebuia să fie prezenta, prin vizionarii ei, trans- 








figurați de sfânta nebunie a credinții creştine şi 


naționale, pe frontul unde lupta se dă între două 
lumi antipodice, Între două principii contradictorii, 
între două concepții de viață, — între Dumnezeu 
si satana, 

Moja şi Marin au fost plenipotențiarii desti- 
nului românesc. lar mucenicia lor înseamnă în- 
cununarea unei misiuni: clădirea, cu prețul ori- 
rei jertfe, a unei Românii creştine. Triumful or- 
dinel creştine împotriva haosului satanic, pentru 
noi e, de-acum, o certitudine absolută. Prin jertfa 
lor de cruciați neinfricați, lon Mofa şi Vasile 
Marin au dat o replică marilor noastre desperări 
istorice. De-acum sântem încredințați — ne-o 
spun toate intuițiile noastre — că în țara noastră 
bisericile nu vor pulea fi dinamitate, că moaştele 
sfinților nu vor putea fi batjocorite şi că haosul 
comanisi nu va fi îngăduit de conştiinţa com- 
pactă şi unanimă a unui neam întreg, la hota- 
rele spirituale şi fizice ale României, 

Când un neam întreg, la capătul unor lupte 
milenare pentru apărarea fiintei lui spirituale 
împotriva tuluror  desfigurărilor, începe să-şi 
adune sufletul, să-şi mobilizeze eroismul şi 
să-şi arunce loulă energia într'o luptă de salvare, 
în lupta pentru păstrarea moştenirii creştine care 
a fost mândria nousiră ca neam, în lupta pentru 
păstrarea chipului creștin al sufletului nostru ü- 
saliat, acum, cu desperare, de ucigașul de la rå- 
sărit, — este cu neputinţă să nu izbândească. 

Oamenii au căzut; dar arhanghelii din ei au 
triumfat împotriva lui Lucifer. Trupurile celor 
doi legionari, sfințile de cea mai curată jerifă 
pe care un om o poate aduce, în această lume, 
lui Dumnezeu, vor fi pavăză pământului în care 
se vor odihni. Mucenici ai lui Hristos, zid scump 
impotriva celor ce „clălinau așezarea creştină a 
lumii”, jerifa voastra să ne fie îndemn şi poruncă : 
fața la Hristos, pentru mântuirea neamului ! 


Informaţiuni 


Pagina Bisericii, din „Universul“ (ar. 37 din 7 Fe- 
vruarie c.) iace lumii cunoscut că Patriarhia ar fi in- 
fiinţat, de curând, un „cerc educativ'* pentru monahii 
studenți, pentru ca aceştia „să cultive cel puțin teo- 
relic wafa monahistă”. 

lată, oglindită in această măsură, toată ințelegerea 
de sus pentru rosturile - vieții călugăreşti,.. Monahism 
teoretic | Adecă: feclorie (teoretică); sărăcie (teore 
tică); omorirea voii şi a socotelii de sine |teo- 
retică). 

Călugării au „viață monahistăr” . Călugăriţele au fost 
făcute, cu sila, „surori de caritate“. (Nu in mânăati- 
rile lor; ci prin spitalele mirenilor ; la dispoziţia dom- 
nilor ofiţeri, a gradaţilor şi a convalescenţilor). Şi 
această stare de lucruri se mai trâmbițează, cu mån- 
drie, pria gazete | In ce scop? 


Părintele Gurie, mitropolitul Basarabiei, suspendat 
— cu grabnicul ajutor al fraților săi sinodali — din 
funcțiunea de chivernisitor al eparhiei, se plânge Si- 
nodului impotriva sovietului dela arhiepiscopia Chişi- 
năului, care, nesocolind porunca dată de Sinod, a ho- 
tărit ca preoții din eparhie să nu mai pomenească la 
Sfintele Daruri pe arhiepiscopul și mitropolitul lor. 
[Care n'a fost depus din treaptă). I. P. 5. Gurie are 
dreptate, Şi mai are dreptate şi atunci când cere să se 
slârşească odată cu povestea trimiterii lui in judecata 
Curţii de Casaţie. 

Vorba e: unde se află Sinodul? Că, doar, ele vi- 
novalul. S'a ascuns? Ca primii oameni, in raiu? 


Părintele Visarion, mitropolilul Bucovinei, cere 
cu peniru întreaga Moldovă de odinioară să fie 
o singură mitropolie: la lași. La Cernăuli şi la 
Chişinău să fie doar episcopii. Ideia e bună : am 
scdpu, poate, de sovietul dela Chiginău și de 
banda dela Cerndiuţi. Și am avea 3 mitropolii: 
a Munteniei, a Ardealului şi a Moldovei. Dar despre 
aceasta trebue stat de vorbă pe îndelete. Vom 
arăta noi aci cum credem că s'ar putea sfârşi cu 
intolerabilu siare de lucruri din cele două epar- 
hii moldoveneşti. 





Predania apare de două ori pe lună: la 
I şi 15 ale fiecărei luni. 
Abonamentul : 200 lei pe an. 


Adresa pentru chestiuni de redacție şi 
administrație : Preot Profesor Grigorie 
Cristescu, str. Barbu Văcărescu 107, Bu- 
curești, pentru „Predania“. Tel. 2.33.77. 

Tiparul „OLTENIA". 


